open-index/open-wikipedia-markdown huggingface dataset:
Ներկված աղվեսը

**«Ներկված աղվեսը»** (), խորհրդային նկարված մուլտֆիլմ՝ ստեղծված Իվան Ֆրանկոյի ուկրաինական հեքիաթի հիման վրա։ Ստեղծվել է 1953 թվականին ռեժիսոր-մուլտիպլիկատոր Ալեքսանդր Իվանովի կողմից։ Այն ռեժիսորի ամենաշատ ժողովրդականություն վայելող մուլտֆիլմերից մեկն է։

## Սյուժե
Սարսափելի գազան է եկել անտառ, որպեսզի այնտեղ հաստատի իր կարգը։ Նա կոչվում է Սրամիտ։ Նրա սպառնալի տեսքը վախեցնում է բոլոր կենդանիներին ու նույնիսկ Միխայիլ Պոտապիչին։ Միայն ոզնին է գլխի ընկնում, թե ինչ է պատահել։ Երբ աղվեսը պահանջում է նախաճաշի ժամանակ իրեն տալ նապաստակներ, ոզնին ու մայր նապաստակը դարան են պատրաստում աղվեսի համար՝ սղոցելով կամուրջը։ Երբ Սրամիտն ընկնում է գետակի մեջ, և ջուրը մաքրում է ներկը, գազանները համոզվում են, որ դա սովորական աղվես է։ Խաբեբային վռնդում են անտառից։ Մուլտֆիլմն ավարտվում է ոզնու խոսքով. «Ինչ տեսք էլ ունենա գազանը, դու նրա ոչ մի խոսքին մի հավատա»։

## Ստեղծողներ

### Դերերը հնչյունավորել են

 

* Դերերը հնչյունավորած դերասանները տիտրերում նշված չեն, սակայն թվարկված են նկարահանող խմբի հետ` «Ֆիլմեր-հեքիաթներ. նկարված ֆիլմերի սցենարներ» (, 1954) գրքի հավելվածում (էջ 244)։

## Մրցանակներ
* Վենետիկի՝ երեխաների ու պատանիների համար նախատեսված ֆիլմերի IV միջազգային փառատոնի դիպլոմ (1953)

## Վերահնչյունավորում
*2000-2001 թվականներին մուլտֆիլմը վերականգնվել է ու նորից հնչյունավորվել «Студия АС» և «Детский сеанс 1» ընկերություների կողմից։ Նոր տարբերակում ամբողջովին փոխվել է ֆոնոգրաման, հնչունավորմանը մասնակցել են ժամանակակից դերասաններ (Յու. Բալմուսով, Վ. Օվանեսով, Տատյանա Կանաևա, Ա. Կոտով, Բ. Տոկարև), տիտրերում փոխվել են հնչունային ռեժիսորի և հնչունավորման  դերասանների անունները։ Վերահնչյունավորումը խիստ բացասական է գնահատվել հեռուստադիտողների մեծ մասի, ինչպես նաև պրոֆեսիոնալ միության անդամների կողմից։ Պատկերի վերականգնման որակը նույնպես երբեմն քննադատության է արժանացել։

## Վերաթողարկում  DVD-ով
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում. 
* «Лиса Патрикеевна» (Սոյուզմուլտֆիլմ, տարածող՝ «Союз»),
* «Շեկ պոչ» (), «Հյուր հեքիաթին» () շարք։

## Ծանոթագրություններ

## Գրականություն
*  *Б. Бродский* «Крашеный лис», стр. 169-178.

## Արտաքին հղումներ
* 
* 
* «Ներկված աղվեսը» մուլտֆիլմը Յութուբում
* "Крашеный лис" ("Фарбований лис") мультфильм на украинском онлайн и скачать

Կատեգորիա:1953 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Իվանովի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր աղվեսների մասին
Երկու հեքիաթ (մուլտֆիլմ)

**Երկու հեքիաթ** (), 1962 թվականին նկարահանված խորհրդային մուլտֆիլմ, որը ստեղծել է ռեժիսոր–մուլտիպլիկատոր Լեոնիդ Ամալրիկը` ըստ Վլադիմիր Սուտեևի «Խնձորը» և «Օգնական փայտիկ» հեքիաթների։ Լավագույն բեմադրություններից մեկն է։ «Երկու հեքիաթ»–ում կենդանիները ցույց են տալիս միմիյանց օգնելու առավելությունները։

## Սյուժե
Մուլտֆիլմն ներառում է իրկու առանձին պատմություններ, որոնց միացնում է երկու կերպարների` Նապաստակի (Գեորգի Վիցին) և Ոզնու (Յու․ Խրժանովսկի) ներկայությունը։

### Խնձորը
Նապաստակն անտառում ծառի վրա խնձոր է գտնում, բայց չի կարողանում հասնել խնձորին։ Ագռավը այն պոկում է, բայց վայր է գցում։ Ոզնին  խնձորը վերցնում է, բայց չի ուզում տալ ոչ մեկին։ Եվ ոչ մի կերպ վայրի կենդանիները չեն կարողանում խնձորը բաժանել իրար մեջ։ Գործը հասնում է կռվին․․․
Միայն իմաստուն արջ Միխայիլ Իվանովիչն է օգնում նրանց լուծել վեճն արդարության սկզբունքով, ինչի համար որպես պարգև նույնպես ստանում է մի կտոր խնձոր։
  
### Օգնական փայտիկը
Ոզնին պատրաստվում է տուն գնալ, իսկ Նապաստակը  որոշում է նրան ուղեկցել։ Ճանապարհի նրանք գտնում են սովորական փայտիկ, որը Ոզնին վերցնում է իր հետ։ Սկզբում Նապաստակը ծաղրում է նրան և փորձում է համոզել, թե նա ձայտիկն իզուր է վերցրել։ Սակայն ճանապարհին Նապաստակը հասկանում է, որ փայտիկն իսկապես օգնում է նրանց դժբախտության պահին. Ոզնին այն միշտ հաջողությամբ էր կիրառում։ Մուլտֆիլմի վերջում Նապաստակը շնորհակալություն է հայտնում Ոզնուն`փայտիկը վերցնելու և իրեն օգնելու համար։ Իսկ Ոզնին պատասխանում է, որ փայտիկն այստեղ կապ չունի, այն կարելի է ամենուր գտնել, իսկ ահա օգնականին, որը հենց ինքն է, դժվար է գտնել։

## Տարբերություններ գրքից
* Մուլտֆիլմում ոզնին փայտիկին դիմում է որոշակի խոսքերով, իսկ գրքում այդպիսի բան չկա։ 
* Մուլտֆիլմում նապաստակի վրա հարձակվում է աղվեսը, իսկ գրքում` գայլը։

## Հեղինակներ
* Սցենարի հեղինակ՝ Վլադիմիր Սուտեև
* Ռեժիսոր՝ Լեոնիդ Ամալրիկ
* Բեմադրող նկարիչներ՝ Նադեժդա Պրիվալովա, Տատյանա Սազոնովա
* Կոմպոզիտոր՝ Յան Ֆրենկել
* Օպերատոր՝ Միխայիլ Դրույան
* Հնչյունային օպերատոր – Նիկոլայ Պրիլուցկի
* Նկարիչ–մուլտիպլիկատորներ՝ Ռենատա Միրենկովա, Լիդիա Ռեզցովա, Տատյանա Տարանովիչ, Ալեքսանդր Դավիդով, Վլադիմիր Արբեկով, Բորիս Բուտակով, Իվան Դավիդով, Վադիմ Դոլգիխ, Օլգա Ստոլբովա, Յուրի Բաբիչուկ, Յուրի Նորշտեյն, Մ․ Զուբովա
* Նկարիչ-դեկորոտոր՝ Օլգա Գամմերլինգ, Իրինա Տրոյանովա, Վերա Վալերիանովա
* Խմբագիր՝ Զ․ Պավլովա
* Օգնական՝ Գ․ Անդրեևա, Մ. Ռուսանովա, Ն. Նայաշկովա
* Ֆիլմի խմբագիր՝ Ֆյոդոր Իվանով

## Դերերը հնչյունավորել են
* Գեորգի Վիցին – Նապաստակ 
* Ալեքսեյ Գրիբով – Գորշ արջ 
* Ելենա Պոնսովա – Աղվես և Ագռավ 
* Յուրի Խրժանովսկի – Ոզնի

## Հետաքրքիր փաստեր
* Նապաստակի պոչը նկարված է ավելի մեծ չափով, քան նրա գլուխը։

## Վերաթողարկում
*Մուլտֆիլմը թողարկվել է DVD ձևաչափով «Տատիկի հեքիաթները 2» մուլտֆիլմերի հավաքածուում։
*2009 թվականին կայացել է մուլտֆիլմի պաշտոնական ռելիզի թողարկումը DVD ձևաչափով («Խոշոր պլան»,  ընկերություն)։

## Ծանոթագրություններ

## Արտաքին հղումներ
* 
* 
* 
* «Երկու հեիաթ», կարճ անդրադարձ 

Կատեգորիա:1962 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Լեոնիդ Ամալրիկի մուլտֆիլմեր
Կատեգորիա:Խորհրդային մուլտֆիլմեր
Քենթերվիլյան ուրվականը (մուլտֆիլմ)

**«Քենթերվիլյան ուրվականը»** (), նկարված մուլտֆիլմ՝ ստեղծված Վալենտինա և Զինաիդա Բրումբերգների կողմից Օսկար Ուայլդի համանուն նովելի հիման վրա։

## Սյուժե
Ամերիկացիների ընտանիքը տեղափոխվում է նոր գնված Քենթերվիլյան ամրոցն Անգլիայում, որն ավելի քան 300 տարեկան է։ Պարզվում է, որ այդ ամրոցում ապրում է ուրվական՝ սըր Սայմոն Քենթերվիլի հոգին։ Սակայն նոր պրագմատիկ տանտերերը չեն վախենում նրանից, իսկ նրանց երեխաները՝ երկվորյակ եղբայրները, ընդհակառակը, ամեն կերպ ծաղրում են ուրվականին, որն ինքն է սկսում վախենալ նրանցից։

Փոքրիկ Վիրջինիան՝ ամերիկացիների դուստրը, ուրվականին օգնում է ազատություն ստանալ՝ խղճալով նրան և դրանով իսկ կատարելով հնագույն կանխագուշակությունը. «Եթե պատանի մաքուր հոգին խղճա նրան, նա կկարողանա հեռանալ ամրոցից և ձեռք բերել հանգստություն»։

## Ստեղծողներ

## Ստեղծման պատմություն
«Քենթերվելյան ուրվականը» մուլտֆիլմում օգտագործվել է «ողողում» () կիսաթափանցիկ լցվածքի մեթոդը՝ որպես տեխնոլոգիական նորարարություն նկարված մուլտիպլիկացիայի բնագավաում պատկերը ցելյուլոիդի վրա անցկացնելու բազմաթիվ մեթոդների շարքում։

Մուլտֆիլմի բեմադրող նկարիչ Լանա Ազարխը պատմել է, որ ստեղծագործական կոլեկտիվը շատ լրջորեն է մոտեցել բեմադրմանը.

«Ես գնում էի գրադարաններ, ջանում էի, որ ամրոցը համապատասխաներ և՛ ժամանակին, և՛ երկրի ոգուն։ Իսկ հենց ուրվականը մենք որոշեցինք ստեղծել ոչ թե սարսափելի, այլ ծիծաղելի։ Նա տանջվում է, տառապում, ոչ մի դավ նրա մոտ չի ստացվում»։

## Ծանոթագրություններ

## Արտաքին հղումներ
* 
* 
* Кентервильское привидение: история призрака — Статья на сайте Наш фильм.ру (авт. Светлана Верхоланцева).
* «Քենթերվիլյան ուրվականը»
* Наши мультфильмы (авт. Ирина Марголина, Наталья Лозинская, «Интеррос», 2006)
* Московская энциклопедия (авт. С. О. Шмидт, «Москвоведение», 2007)
* Мастера советской мультипликации (авт. Дмитрий Наумович Бабиченко, «Искусство», 1972)
* Музыка из бывшего СССР (авт. Валерия Тсенова, «Kompozitor», 1996)

Կատեգորիա:1970 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Վալենտինա և Զինաիդա Բրումբերգների մուլտֆիլմեր
Ալեքսանդր II-ի հուշարձան (այլ կիրառումներ)

Ռուսաստանի կայսր Ալեքսանդր II-ի հուշարձանների մասին կան հետևյալ հոդվածները.

* Ալեքսանդր II-ի հուշարձան (Մոսկվա)
* Ալեքսանդր II-ի հուշարձան (Եկատերինբուրգ)
* Ալեքսանդր II-ի հուշարձան (Դոնի Ռոստով)
* Ալեքսանդր II-ի հուշարձան (Շախտի)
* Ալեքսանդր II-ի հուշարձան (Սոֆիա)
Մասալիտինայի տուն (Դոնի Ռոստով)

**Մասալիտինայի տուն (Վորոժեինի եկամտաբեր տուն)** (), շինություն Ռուսաստանի Դոնի Ռոստով քաղաքում, որը գտնվում է Բոլշայա Սադովայա փողոցի և Կիրովի պողոտայի խաչմերուկում։ Կառուցվել է 1890 թվականին ճարտարապետ Գրիգորի Վասիլևի նախագծով էկլեկտիզմի ոգով։ XX դարի սկզբին տունը պատկանել է վաճառականուհի Պ. Կ. Մասալիտինային։ Ներկայումս շենքը զբաղեցնում է «Նյու Յորք» ռեստորանը։ Մասալիտինայի տունն ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
Վորոժեինի եկամտաբեր տունը կառուցվել է 1890 թվականին ճարտարապետ Գրիգորի Վասիլևի նախագծով էկլեկտիզմի ոգով։ 1913-1914 թվականների տվյալներով տունը պատկանել է Պ. Կ. Մասալիտինային։ Այնտեղ տեղակայված էին Խ. Մերմելիշտեյնի արդուզարդի խանութը, Ն. Մ. Մասալիտինի հալվայի ֆաբրիկան, Բեյտլանի և Կյունցելմի երշիկի ֆաբրիկան, Ն. Ի. Կրավչենկոյի ծրարների ֆաբրիկան, Ֆ. Վոլոշինովայի ժամացույցների խանութը, «Վեյդենբախ» ընկերության ընկերակցությունը։

1920-ական թվականներին, խորհրդային իշխանության հաստատումից հետո, տունն ազգայնացվել է։ Երկրորդ հարկում տեղակայվել են բնակարաններ։ Հայրենական մեծ պատերազմի ժամանակ կորսվել է անկյունային գմբեթը։ Պատերազմի ավարտից հետո այն վերականգնվել է պարզեցված տեսքով։ 1950-ական թվականներին շենքի առաջին հարկը զբաղեցնում էին վարսավիրանոցը, հրուշակեղենի խանութը, գարեջրատունը։

1990-2000-ական թվականներին շենքը մի քանի անգամ փոխել է սեփականատերերին, և նրանցից յուրաքանչյուրն իր փոփոխություններն է մտցրել շենքի նկարագրում։ 2010-ական թվականների սկզբին շենքը վերանորոգվել է։ Շինարարները շեղվել են նախագծից, ինչի հետևանքով շենքը փոխել է նախնական գունային գամման. առաջին հարկը ներկվել է կանաչ։ 2013 թվականի սեպտեմբերի 28-ին շենքում հրդեհ է բռնկվել։

## Ճարտարապետություն
մինի|300px|Սուրբ Աստվածածին եկեղեցին և Մասալիտինայի տունը (ձախից) նախահեղափոխական լուսանկարում
Առանձնատունը զբաղեցնում է Բոլշայա Սադովայա փողոցի և Կիրովի պողոտայի խաչմերուկի ձևավորած թաղամասի կողաճակատը։ Աղյուսե շենքը երկհարկանի է բազմալանջ տանիքով։ Շինությունն ունի ուղղանկյունաձև հատակագիծ և հատակագծման միջանցքային համակարգ։

Մասալիտինայի տունը կառուցվել է էկլեկտիզմի ոգով. նրա ճարտարապետության և ձևավորման մեջ համադրվում են բարոկկոյի և դասականության տարրերը։ Առանձնատան հորինվածքի առանցքը անկլյունային մասում գմբեթով և սայրով արևնակն է (բելվեդեր)։ Սկզբնապես գմբեթն ունեցել է ավելի ճոխ ձևավորում. այն ծածկված է եղել «թեփուկներով», իսկ կողքերից եղել են ձեղնահարկի չորս լուսամուտ։ Գմբեթն ավարտվել է ութանիստ ծավալով, որը զարդարված էր ծաղկամանների տեսքով խորաքանդակներով։ Այդ ծավալից վեր էր խոյանում գնդով սայրը։

Շենքի ճակատները զարդարում է աղյուսե դեկորը։ Առաջին հարկը շարված է կոպտատաշ քարով։ Հիմնական մուտքերն առանձնացվել են բարդ կառուցվածքով ատտիկոսներով ավարտվող ելուններով։ Պատուհանի բացվածքները ձևավորված են պրոֆիլավորված երեսկալներով, զարդաքիվերով և լուսամուտների տակի խորշերով։ Շենքի դեկորատիվ տարրերի թվում են միջհարկային գոտին, դեկորատիվ կալունակները, ծոփորը, պրոֆիլավորված քիվը, որմնասյուները։

## Ծանոթագրություններ

## Գրականություն
* 

Կատեգորիա:1890 հիմնադրումներ
Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Էբերգի տուն (Դոնի Ռոստով)

**Էբերգի տուն** (), տուն Ռուսաստանի Դոնի Ռոստով քաղաքում, որտեղ ապրել է ճարտարապետ Լեոնիդ Ֆեոդորովիչ Էբերգը։ Դոնի Ռոստովի մշակույթի բացահայտված հուշարձան է։

*Հասցեն՝* Դոնի Ռոստով, Սերաֆիմովիչի փողոց, տուն 76։

## Պատմություն
Տունը, որտեղ 1934-1954 թվականներին ապրել և աշխատել է ճարտարապետ Լեոնիդ Ֆեոդորովիչ Էբերգը, գտնվում է Դոնի Ռոստով քաղաքի Սերաֆիմովիչի փողոց, տուն 76 հասցեով։

Շենքը բաժնետերերի միջոցներով կառուցվել է 1934 թվականին ճարտարապետ Լ. Ֆ. Էբերգի նախագծով՝ կոնստրուկտիվիզմի ոճով։ Շենքն ուներ վեց սեփականատեր։ Առաջին հարկում գտնվող թիվ 1 բնակարանում ապրում էր ժամագործ Վ. Վ. Միխայլովի ընտանիքը։ Նրա արվեստանոցն աշխատել է մինչև պատերազմը Դմիտրիևսկի փողոցի և Նիկոլաևսկի նրբանցքի (այժմ՝ Շահումյան փողոց և Սեմաշկոյի նրբանցք) խաչմերուկում գտնվող տանը։ Ժամագործի արհեստանոցն աշխատել է նաև պատերազմից հետո մինչև 1990-ական թվականների սկիզբը, որից հետո վերակահավորվել է սրճարանի։ Թիվ 2 բնակարանում ապրել է ճարտարագետ Ա. Ի. Լվովը։

Երկրորդ հարկի թիվ 3 բնակարանը զբաղեցրել է ճարտարապետ Լ. Ֆ. Էբերգը, թիվ 4 բնակարանը՝ մանկաբույժ Գ. Մ. Մերեյնեսը կնոջ և որդեգիր դստեր հետ։ Մի ժամանակ նրա հիվանդներից է եղել ԽՍՀՄ ժողովրդական արտիստուհի Վերա Պետրովնա Մարեցկայայի որդին, երբ ռեժիսոր Յուրի Զավադսկու թատերախումբը հանդես է եկել Դոնի Ռոստովում՝ Մ. Գորկու անվան թատրոնի նոր շենքում։

Երրորդ հարկի թիվ 5 բնակարանում ընտանիքի հետ ապրել է ճարտարագետ-շինարար Գ. Ֆ. Պերկունը։ Նրա հետ Ֆ. Էբերգը 1922 թվականին ստեղծել է «Պերկուն և Էբերգ» շինարարական ֆիրման, որն աշխատել է մի քանի տարի։ Թիվ 6 բնակարանում ապրել է իրավաբան Ի. Ի. Շիկը։

## Ճարտարապետություն
Էբերգի տունը գտնվում է քաղաքի կենտրոնական պատմական մասում։ Տունը եռահարկ է, աղյուսե, լանջավոր տանիքի տակ։ Փողոցային ճակատի հորինվածքը կառուցված է աղյուսաշարվածքի և պատերի սվաղված հատվածների հակադրությամբ։ Շինության ճարտարապետական դիմագիծը ձևավորում են նրա կենտրոնական ելուստավորման նեղ լուսամուտային բացվածքները, փողոցի կողմից շքամուտքի վերևի նեղ հովարը։ Շենքի ճակատը սվաղված է, կողային պատերը՝ ոչ։ Շենքն ունի կիսանկուղային տարածքներ, որտեղ բնակիչները պահում էին փայտ և ածուխ։ Բնակարաններում կային մեծ վառարաններ, որոնք օգտագործվում էին ջեռուցման և սնունդ պատրաստելու նպատակով։

Տան հատակագիծն ուղղանկյունաձև է։ Շենքի հատակագծման հիմք են աստիճանավանդակը և նրա շուրջը գտնվող բնակարանները։ Տանը եղել են միայն չորսսենյականոց բնակարաններ՝ երկուսը յուրաքանչյուր հարկում։ Ճարտարապետ Լ. Ֆ. Էբերգի բնակարանը գտնվել է երկրորդ հարկում։ Այժմ բնակարանի հիշատակային կերպարը կորսվել է։

## Ծանոթագրություններ

## Արտաքին հղումներ
* Ростов-на-Дону
* Выявленные памятники Ростова-на-Дону
* Дом, где жил и работал Л. Ф. Эберг 

Կատեգորիա:1934 հիմնադրումներ Ռուսաստանում
Կատեգորիա:Դոնի Ռոստովի շենքեր և կառույցներ
Ճնճղուկը (մուլտֆիլմ)

**Ճնճղուկը** (), խորհրդային կարճամետրաժ մուլտֆիլմ, որը ստեղծել է ռեժիսոր Ալեքսեյ Կարաևը՝ ըստ Մաքսիմ Գորկու համանուն պատմվածքի մոտիվների։ Մուլտֆիլմը ստեղծվել է Սվերդլովսկյան կինոստուդիայում՝ 1984 թվականին։

## Սյուժե
Ձվի միջից փոքրիկ ճնճղուկ է դուրս գալիս։ Նա շատ հետաքրքրասեր է և սկսում է ճանաչել աշխարհը։ Այդ պատճառով նա ընկնում է բնից, որից հետո հանդիպում չար կատվին։

## Նկարահանող խումբ
Մուլտֆիլմը նկարահանվել է ըստ ԽՍՀՄ հեռուստառադիոընկերության պետական կոմիտեի պատվերի։

Հեղինակները ներկայացված են  ըստ մուլտֆիլմի լուսագրերի։

## Թողարկում DVD ձևաչափով
2000-ական թվականներին Ռուսաստանում DVD ձևաչափով թողարկվում է Սվերդլովսկյան կինոստուդիայի մուլտֆիլմերի հավաքածուն` «Մազայ պապիկը և նապաստակները» անվանումով («Խոշոր պլան» ընկերություն)։ Պատկերի և ձայնի ամբողջական վերականգնումը չի օգտագործվել։ Սկավառակի վրա ներառված են հետևյալ մուլտֆիլմերը. «Մազայ պապիկը և նապաստակները» (1980), «Պապիկի սրինգը» (1985), «Բարի գալուստ» (1986), «Ցատկ» (1980), «Անթև սագիկը»  (1987), «Հեքիաթ քաջ նապաստակի մասին» (1978), «Ճնճղուկը» (1984), «Հեքիաթ այծիկի մասին» (1985)։

## Մուլտֆիլմի մասին

## Գրականություն
*

## Ծանոթագրություններ

## Արտաքին հղումներ
* 
* 
* 

Կատեգորիա:Խորհրդային մուլտֆիլմեր
Կատեգորիա:Մաքսիմ Գորկու ստեղծագործությունների էկրանավորումներ
Կատեգորիա:Մուլտֆիլմեր թռչունների մասին
Կատեգորիա:Ռուսերեն մուլտֆիլմեր
Նոր Կալեդոնիայի անկախության հանրաքվե

Նոր Կալեդոնիայում անկախության հանրաքվեն կայացել է 2018 թվականի նոյեմբերի 4-ին։ Ընտրության մասնակիցները պետք է ընտրեին՝ ցանկանո՞ւմ են Նոր Կալեդանիան շարունակի մնալ Ֆրանսիայի կազմում, թե՞ դառնա անկախ պետություն։

Ընտրությունների արդյունքում պարզ դարձավ, որ մասնակիցների 56,4%-ը կողմ է ստատուս քվոյի պահպանմանը, իսկ 43.6%-ը նախընտրում է անկախությունը։

## Հարց
Հանրաքվեի հարցն էր․

Հայերեն թարգմանությունը՝ «Դուք ցանկանո՞ւմ եք Նոր Կալեդանիան հասնի ամբողջական ինքնիշխանության և դառնա անկախ»։

## Հարցումներ

## Արդյունքներ

## Ծանոթագրություններ

Կատեգորիա:2018 Ֆրանսիայում
Կատեգորիա:2018 հանրաքվեներ
Կատեգորիա:Անկախության հանրաքվեներ
Better Now

**«Better Now»** (), ամերիկացի հիփ-հոփ կատարող Post Malone-ի երգը, որ թողարկվել է 2018 թվականի հունիսի 5-ին և ընդգրկվել *[[Beerbongs & Bentleys]]* (2018) ալբոմում։ Սինգլը դարձել է Մալոնեի չորրորդ աշխատանքը, որն ընդգրկվել է ամերիկյան Billboard Hot 100 հիթ-շքերթի լավագույն տասնյակում (և զբաղեցրել 6-րդ հորիզոնականը Hot R&B/Hip-Hop Songs լավագույն տասնյակում) ու գլխավորել Նորվեգիայի, Շվեդիայի ու Նոր Զելանդիայի հիթ-շքերթները, ստացել պլատինե կարգավիճակ Մեծ Բրիտանիայում և ԱՄՆ-ում։

## Պատմություն
Երաժշտական տեսահոլովակը նկարահանվել է 2018 թվականի հոկտեմբերի 5-ին։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Certifications

## Ծանոթագրություններ

## Արտաքին հղումներ
* 

Կատեգորիա:2018 երգեր
Կատեգորիա:2018 սինգլներ
Կատեգորիա:Post Malone-ի երգեր
Առլ. տեսարան ցորենի դաշտով (նկար, Վան Գոգ)

***Առլ. տեսարան ցորենի դաշտով*** (, հայտնի է նաև *Ցորենի դաշտը խրձերով, Առլը` ետնամասում* անունով),  Վինսենթ վան Գոգի նկարը` նկարված 1888 թվականի հունիսին, ցորենի դաշտերի մի շարք այլ նկարների հետ, որոնք նա արել է այդ ամռանը։ Այժմ պահվում է Փարիզի Ռոդենի թանգարանում։

## Առլ
Վան Գոգը մոտավորապես 35 տարեկան էր, երբ տեղափոխվում է Ֆրանսիայի հյուսիս, Առլ։ Այստեղ նա հասնում է իր կարիերայի գագաթնակետին` ստեղծելով իր լավագույն աշխատանքներից մի քանիսը։ Նրա նկարները պատկերում էին հասարակ կյանքի տարբեր ասպեկտներ, ինչպես, օրինակ, *Բերքահավաք Լա Կրաուում*։ Արևածաղիկների շարքը, որ Վան Գոգի ամենաճանաչված նկարներից են, ստեղծվել են այս ժամանակահատվածում։ Նա աշխատում էր շարունակաբար` հետևելով նկարչության իր գաղափարներին։ Սա նաև համարվում է Վան Գոգի կյանքի ամենաերջանիկ շրջաններից մեկը։ Նա ինքնավստահ էր և պայծառ մտքով։
Այս ժամանակահատվածի նրա աշխատանքները կրում են իմպրեսիոնիզմի, նեոիմպրեսիոնիզմի և ճապոնական արվեստի ակնհայտ ազդեցություն։ Այս ժամանակահատվածում նրա ոճն աչքի է ընկնում վառ գույներով և ուժեղ վրձնահարվածներով։

## Ցորենի դաշտեր
Գյուղացիներն ու բնության երևույթները, ինչպիսիք են սերմ ցանելը, ցորենի բերքն ու խրձերը դաշտերում, մեծապես հետաքրքրել են Վան Գոգին։ 
1889 թվականին Վան Գոգը գրել է, թե ինչ նշանակություն ունի ցորենն իր համար. «Ի՞նչ կարող է անել մարդը, երբ նա մտածում է այն բոլոր բաների մասին, որոնք ինքը չի կարողանում հասկանալ, եթե ոչ նայել ցորենի դաշտին... Մենք, որ ապրում ենք հացով, մենք ինքներս արդյո՞ք նման չենք ցորենի... հնձվում ենք, երբ հասած ենք»:

## Բերքի նկարներ
Հունիսի երկրորդ կեսին նա աշխատել է բերք պատկերող տասը նկարների վրա, ինչը նրան թույլ է տվել փորձեր անել գույների ու մեթոդների հետ։ «Ես այժմ մեկ շաբաթ եմ անցկացնում` այրող արևի տակ աշխատելով ցորենի դաշտերում», գրել է Վան Գոգն իր եղբայր Թեոյին 1888 թվականի հունիսի 21-ի նամակում։ Նա նկարագրում է ցորենի դաշտերի իր բնանկարների շարքը որպես «բնապատկերներ, որոնք դեղին են, ոսկեգույն և արվել են արագ, արագ, արագ, այնքան շտապով, ինչպես բերք հավաքողն է աշխատում այրող արևի տակ` լուռ մտածելով միայն բերքահավաքի մասին»։

## Նկարի նկարագարություն
*Առլ։ տեսարան ցորենի դաշտով* նկարը պատկերում է բերք։ Առաջին պլանում երևում են ցորենի քաղված խրձերը` լցված միմյանց վրա։ Նկարի կենտրոնում երևում է բերքահավաքի գործընթացը և աշխատող զույգ։ Հորիզոնում երևում է Առլ քաղաքը։
Վան Գոգը նկարագրում է ցորենի դաշտերի իր բնանկարների շարքը որպես «բնապատկերներ, որոնք դեղին են, ոսկեգույն և արվել են արագ, արագ, արագ, այնքան շտապով, ինչպես բերք հավաքողն է աշխատում այրող արևի տակ` լուռ մտածելով միայն բերքահավաքի մասին»։ Վան Գոգն օգտագործել է բնապատկերի ձևաչափը «Ցորենի դաշտերի» շարքի իր բոլոր նկարների համար, բացառության մեկի, որտեղ կիրառել է դիմանկարի ձևաչափը։

## Ծանոթագրություններ

Կատեգորիա:1888 նկարներ
Կատեգորիա:Վինսենթ վան Գոգի նկարներ
Ջին մզկիթ

**Ջին մզկիթ** (), 14-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը։

## Պատմություն
150px|thumb|left|փողոցը, որտեղ գտնվում է մզկիթը
Մզկիթը Շիրվանշահերի ապարանքների մի մասն է։ Մզկիթը գտնվում է պալատի արևելյան դռի ստորին մասում։ Մզկիթի վրա տապանագիրը չկա։ Ենթադրվում է, որ մզկիթը կառուցվել է 14-րդ դարում։ Մզկիթը վերանորոգվել է 2012 թվականին Իչարի Շահար պետական պատմական արգելավայրի Կառավարումի կողմից։ Շենքը գրանցվել է որպես ազգային ճարտարապետական հուշարձան, Ադրբեջանի Հանրապետության կառավարության 2001 թվականի օգոստոսի 2-ի թիվ 132 որոշմամբ։

Մզկիթի շինարարությունը պատկանում է Շիրվան-Ապշերոնի ճարտարապետական դպրոցի։ Ներքին մուտքի մոտ կանգնած է լայնածավալ Միհրաբը։ Մզկիթը զուգահեռանիստ է։ Մզկիթը գործում է Իչարի Շահար պետական պատմական արգելավայրի Կառավարումի վերահսկողության ներքո։

## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ
* Թազափիր մզկիթ
* Հաջի Բանի Մզկիթ

## Ծանոթագրություններ

Կատեգորիա:Բաքվի մզկիթներ
Սուրբ Հովհաննես եկեղեցի (Փակագետիկ)

**Սուրբ Հովհաննես եկեղեցի**, հայկական առաքելական ոչնչացված եկեղեցի Թուրքիայի Հանրապետության Վանի նահանգում Գուրուպինար գավառի Բյոլմեչալը գյուղի հյուսիսային եզրին՝ ձորակի ձախ ծայրին, պատմական Հայոց ձոր գավառի Փակագետիկ բնակավայրում։ Ներկայում պապանվել են արևելյան մասի փոքր հատվածի որոշ կիսավեր պատեր։ Ծովի մակարդակից բարձր է 2318 մետր։ Կառուցվել է 1673 թվականին։

## Ճարտարապետություն
Սուրբ Հովհաննես եկեղեցին ունի եռանավ բազիլիկի հորինվածք։ Կառուցվել է կիսամշակ և անմշակ քարերով, ինչպես նաև կրաշաղախով։

## Արձանագրություններ
Եկեղեցու 2004 թվականի դրությամբ դեռևս պահպանված հատվածների երեսպատի քարերին առկա են եղել հիմնականում ոչնչացված նվիրապետական մի քանի արձանագրություններ։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Վանի մարզի հայկական վանքեր և եկեղեցիներ
Մերկ նստածը (նկար)

**«Մերկ նստածը»** (), իտալացի գեղանկարիչ և քանդակագործ, էքսպրեսիոնիզմի կարկառուն ներկայացուցիչ Ամեդեո Մոդիլիանիի նկարը։ Հեղինակը կտավը վրձնել է 1916 թվականին։ Յուղաներկով կտավի չափերն են՝ 92 × 60 սմ։

Այսօր «Մերկ նստածը» ստեղծագործությունը պահպանվում և ցուցադրվում է Կուրտոյի արվեստի ինստիտուտում (Լոնդոն, Միացյալ Թագավորություն)։

## Նկարագիր
Մոդիլիանին 1917 թվականից 1919 թվականներն ընկած ժամանակահատվածում վրձնել է նկարաշար՝ նյու ժանրում։ Այս կտավը, նկարված 1916 թվականին, համարվում է Ամեդեոյի հետաքրքրության վառ օրինակը՝ հանդեպ կանանց հոլանի մարմիններին։ Նկարի ոճը բնորոշ է հեղինակի ուշ շրջանի գործերին, սակայն կան նաև տարբերվող բնորոշ առանձնահատկություններ։

Կինը պատկերված է շատ նուրբ յուրաձևությամբ։ Մաշկը լուսավոր է և թողնում է պատանեկության ու գեղեցկության տպավորություն, իսկ վարսերը Մոդիլիանիի համար ոչ բնորոշ մանրամասնությամբ են նկարված՝ սև երանգի խորը ակոսները, որոնք մնացել են վրձնի հետքից՝ խոպոպների տպավորություն են ստեղծում։ Կնոջ դեմքի կենդանությունը զգալիորեն տարբերվում է հեղինակի ուշ շրջանի աշխատանքներից, որտեղ կանայք պատկերված են դատարկ աչքերով։ Կնոջ աչքերը փակ են, իսկ կզակը հենած է ուսին։ Միայն դժվորությամբ կարելի է ենթադրել, որ այդ անհարմար դիրքով կինը քնած է։ Դիրքը ստեղծում է ուժեղ ներքին լարվածություն՝ մեծ սեքսուալ էներգիայով։ Երկու ձեռքով կինը հենվել է անհարմար մահճակալին։ Նա այնպիսի դիրքով է, որ զիստերը ինքնաբերաբար առաջ են մղվել։ Կնոջ մարմինը պատկերված է մինչև ազդրերը և ողջ ուշադրությունը սևեռվում է կրծքերին և ցայլքի եռանկյունուն։

## Բեաթրիս Գաստինգս
Չնայած որ կտավի կնոջ դեմքը ոճավորված է, այնուամենայնիվ կարելի է ճանաչել Բեատրիս Հասթինգսին։ Նրա երկայնացած դեմքը հիշեցնում է աֆրիկյան դիմակ, որոնցով հիացած էր Ամեդեո Մոդիլիանին։

## Ծանոթագրություններ

## Գրականություն
* A. Butler: *Het kunstboek*. Waanders Uitgevers, Zwolle, 2004. ISBN 90-400-8981-7
* Doris Krystof: *Amedeo Modigliani, 1884-1920*. Taschen, Keulen, 2011. ISBN 3836512882

## Արտաքին հղումներ
* «Сидящая обнажённая» на сайте Института искусства Курто 
* Анализ «секретов» Модильяни
* Модели Модильяни 

Կատեգորիա:1916 նկարներ
Կատեգորիա:Ամեդեո Մոդիլիանիի նկարներ
Կատեգորիա:Իտալիայի արվեստ
Կատեգորիա:Մերկ կանանց պատկերով նկարներ
Ինչպես ծերուկը թուխս նստեց

**«Ինչպես ծերուկը թուխս նստեց»** (), 1983 թվականի տիկնիկային մուլտիպլիկացիոն ֆիլմ։ Ռեժիսոր Իվան Ուֆիմցևն էկրանավորել է հնարամիտ զինվորի մասին հեքիաթները՝ «Կացնով ապուր» (1982) և «Ինչպես ծերուկը թուխս նստեց» (1983)։

## Սյուժե
Նկարահանվել է ռուսական ժողովրդական հեքիաթի մոտիվներով։

Զինվորը պատերազմից տուն վերադառնալիս ցանկապատի մոտ հանդիպում է վշտացած ծերուկին։ Նա ծերունուն հարցնում է, թե ինչ է պատահել և իմանալով, որ պառավը նրան ստիպում է թուխս նստել, որոշում է օգնել վերջինիս։ Զինվորը պառավին վստահեցնում է, որ ամենալավ ձևը բաղնիքում թուխս նստելն է։ Այդպես զինվորի հնարամտությունն օգնում է, որ և՛ ծերուկը գոհ մնա, և՛ զինվորը շոգիով լոգանք ընդունի, երգի ու թեյ խմի։

## Ստեղծողներ

## Դերերը հնչյունավորել են
* Նիկոլայ Կարաչենցով – *Զինվոր*
* Բորիս Վլադիմիրով – *Մելանյա*
* Բորիս Նովիկով – *Ծերունի*

## Տես նաև
* 1983 – «Կացնով ապուր»

## Ծանոթագրություններ

## Արտաքին հղումներ
* 
* «Ինչպես ծերուկը թուխս նստեց». կադրեր մուլտֆիլմից

Կատեգորիա:1983 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ուֆիմցևի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Տիկնիկային մուլտֆիլմեր
Կենդանի խաղալիք

**«Կենդանի խաղալիք»** (), 1982 թվականի խորհրդային նկարված մուլտիպլիկացիոն ֆիլմ երեխաների համար, որը նրանց սովորեցնում է զգույշ վարվել կենդանիների հետ, քանի որ նրանք շնչավոր են։

## Սյուժե
Փոքրիկ աղջիկը բանջարանոցում մի փոքրիկ նապաստակ է գտնում, որը փախել էր մայր նապաստակից։ Աղջիկը նրան ընդունում է որպես կենդանի տիկնիկ։ Անվանում է «Կատյայի աղջիկ», բարուրում, ականջներին ժապավեն կապում, կերակրում շիլայով ու կոնֆետով։ Նապաստակը կոնֆետը չի ուտում ու անընդհատ փորձում է ազատվել բարուրից ու փախչել։ Աղջիկը որոշում է, որ նա հիվանդացել է ու գնում է դեղ բերելու։ Բայց այդ պահին մայր նապաստակը, իմանալով՝ որտեղ է իր ձագուկը, օգտվում է պահից ու իր մյուս ձագուկների հետ նրան վերադարձնում դաշտ։

## Ստեղծողներ

## Թողարկում
Մուլտֆիլմը DVD տարբերակով բազմիցս վերաթողարկվել է մուլտֆիլմերի՝ «Տատիկի հեքիաթները։ Թողարկում 2», «Հեքիաթներ երեխաների համար։ Թողարկում 3» հավաքածուներով։

## Ծանոթագրություններ

## Գրականություն
*  (цветные иллюстрации Каюкова Л.)

## Արտաքին հղումներ
* 
* 
* «Կենդանի խաղալիք» մուլտֆիլմը Мультик.ру կայքում

Կատեգորիա:1982 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Մուլտֆիլմեր նապաստակների մասին
Ուրախ ծերուկը (մուլտֆիլմ)

**«Ուրախ ծերուկ»** (), խորհրդային կարճամետրաժ նկարված մուլտֆիլմ՝ ստեղծված ռեժիսոր Անատոլի Պետրովի կողմից Դանիիլ Հարմսի համանուն բանաստեղծության (1940) հիման վրա։

«Ուրախ կարուսել»  № 4 () մուլտիպլիկացիոն ալմանախի երեք սյուժեներից երրորդն է։

«Ուրախ ծերուկ» մուլտֆիլմում (չորրորդ սյուժեն «Ուրախ կարուսելում») ես ցանկացել եմ ամենափոքր հանդիսատեսին հուշել լավատեսական վերաբերմունք կատարվող ամեն ինչի հանդեպ։

## Սյուժե
Մուլտֆիլմը պատմում է երբեք չվհատվող փոքրահասակ ծերուկի մասին, որը միշտ ծիծաղում է։ Մի անգամ նա որոշում է ճպուռ բռնել, բայց սխալմամբ ինքն է ընկնում ցանցի մեջ։ Օգտվելով դրանից՝ ճպուռը նրան բարձրացնում է վերև ու բաց թողնում, ընդ որում՝ նա իջնում է սարդոստայնով։ Փորձելով փրկվել սարդից՝ ծերուկը քանդում է սարդոստայնը, և սարդն ընկնում է նրա հետ միասին։ Ծերուկի ծիծաղից սկսում են ծիծաղել բոլոր բույսերը, իսկ սարդը փախչում է ու պայթում։

## Նկարահանող խումբ
* Ռեժիսոր՝ Անատոլի Պետրով
* Կոմպոզիտոր՝ Շանդոր Կալոշ
* Հեղինակի տեքստը կարդում է –  Պյոտր Վիշնյակով
* Ծերուկ –  Գեորգի Վիցին
* Օպերատոր –  Միխայիլ Դրույան
* Հնչյունային օպերատոր –  Վլադիմիր Կուտուզով
* Մոնտաժող –  Մարինա Տրուսովա
* Խմբագիր –  Արկադի Սեսարով
* Տնօրեն –  Լյուբով Բուտիրինա

## Ստեղծման պատմություն
«Ուրախ ծերուկ» մուլտֆիլմի ստեղծման ժամանակ օգտագործվել է այդ ժամանակ ստեղծված էլեկտրոգրաֆիայի տեխնիկան, երբ պետք չէ եզրագծեր անել։ Այդ մուլտֆիլմում ցելյուլոիդի եզրագծերն արվել են ոչ թե փետուրով, այլ վրձնով, ինչի շնորհիվ այն դարձել է գեղարվեստական, ինչպես կոմիքսներում։

### Գրաքննություն
Քանի որ մուլտֆիլմի գլխավոր հերոսը, ըստ ԽՍՀՄ Պետկինոյի աշխատակիցների, չափից շատ էր ծիծաղում, գրաքննիչները կրճատել են ֆիլմի վերջաբանը։ Գեղխորհուրդը դժգոհություն է հայտնել՝ պատճառաբանելով, թե երեխաները, որոնք պետք է նստեն սրահներում թավշե բազկաթոռներին, կարող են չդիմանալ այդ բուռն ուրախությանն ու թրջեն նստարանները։

## Տարբերություններ բնօրինակից
* Բնօրինակում գլխավոր հերոսը հանդիպում է նախ սարդին, հետո ճպուռին, իսկ մուլտֆիլմում հակառակն է։
* Բնօրինակում ծերուկը չի փոխգործակցում ո՛չ սարդի, ո՛չ ճպուռի հետ։ Ֆիլմում նա փորձում է բռնել ճպուռին, սակայն նա ծերուկին տանում է թիթեռնացանցի մոտ։ Սարդի տեսարանում ծերուկը քանդում է սարդոստայնը, ինչից հետո սարդին հասցնում է նրան, որ նա պայթում է։

## Ծանոթագրություններ

## Արտաքին հղումներ
* 
* 
* 

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1972 մուլտֆիլմեր
Կացնով ապուր

**«Կացնով ապուր»** (), 1982 թվականի տիկնիկային մուլտիպլիկացիոն ֆիլմ։ Հնարամիտ զինվորի արկածների մասին ռուսական համանուն հեքիաթի էկրանավորումն ստեղծվել է ռեժիսոր Իվան Ուֆիմցևի կողմից։

1983 թվականին թողարկվել է շարունակությունը՝ «Ինչպես ծերուկը թուխս նստեց»։

## Սյուժե
Նկարահանվել է ռուսական ժողովրդական հեքիաթի մոտիվներով։

Զինվորը վերադառնում է պատերազմից։ Ճանապարհին հյուընկալվում է մի տատիկի՝ Մելանյային, ու նրա ամուսնուն։ Պարզվում է, որ տատիկը շատ ժլատ է. որպես պատճառ ներկայացնելով մթերքի բացակայությունը՝ հրաժարվում է կերակրել զինվորին։ Այդ ժամանակ հնարամիտ զինվորն առաջարկում է ապուր եփել կացնով։

## Ստեղծողներ

## Դերերը հնչյունավորել են
* Նիկոլայ Կարաչենցով – *Զինվոր*
* Բորիս Վլադիմիրով – *Մելանյա*
* Բորիս Նովիկով – *Ծերունի*

## Տես նաև
* 1983 – «Ինչպես ծերուկը թուխս նստեց»

## Ծանոթագրություններ

## Արտաքին հղումներ
* 
* «Կացնով ապուր». կադրեր մուլտֆիլմից
* Каша из топора (1982) - смотреть мультфильм онлайн

Կատեգորիա:1983 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ուֆիմցևի մուլտֆիլմեր
Կատեգորիա:Խորհրդային մուլտֆիլմեր
Անօրինություն (մուլտֆիլմ)

**«Անօրինություն» Ա․ Չեխովի պատմվածքները շարքից** (), 2010 թվականին նկարված ռուսական մուլտֆիլմ՝ ռեժիսոր Նատալյա Մալգինա։ «Մաստեր ֆիլմ» և սոցիալ-մշակութային ծրագրերի հիմնադրամ «Գուբերնյան» թողարկել են մուլտֆիլմերի շարք, որոնք նվիրված են Անտոն Չեխովի ծննդյան 150-ամյակին։

## Սյուժե
Երբ Սեմյոն Էրաստովիչ Միգուևը տուն էր վերադառնում ուշ երեկոյան, լուսինը լուսավորել էր ճանապարհը։ Իր տան առմուտքին նա մի երեխայի է գտնում։ Եվ  անմիջապես հիշում է, թե ինչպես է նախկին սպասուհի Ագնյուշկան խոստացել իր երեխային թողնել և ամեն ինչ պատմել կնոջը։ Միգուևը վախենալով վերցնում է երեխային և դուրս է գալիս բակից։ Նա պատկերացրեց, թե ինչպես են իր վրա ծիծաղում ընկերները և հարևանները և որոշում է երեխային թողնել վաճառական Բելկինի առմուտքի մոտ։ Միգուևը թեքվում է փողոցից և գնում անտառի միջով։ Մինչ քայլում էր շատ էր մտածում երեխայի ապագայի մասին և զղջում էր։ Միգուևը, երեխան ձեռքին, գնում է տուն, ծնկի է իջնում կնոջ առաջ և խոստովանում։ Դուրս գալով պատշգամբ դռնապան Երմոլայը նրան ասաց, որ լվացարարուհի Աքսինյան երեխային դրել է սանդուղքի վրա, իսկ նրան ինչ-որ մեկը վերցրել է։ Միգուևը նյարդային ձևով ծիծաղեց և կարմրեց։

Վերջաբան։ Ենթագրերում ցուցադրվում են հին լուսանկարներ․ մեկում Միգուևները նայում են մանկատան երեխաներին, մյուսում Միգուևները տղայի և աղջկա հետ են, երրորդում՝ ծերացած Միգուևները և մեծացած երեխաները։

## Դերերը կրկնօրինակել են
* Միգուև՝ Ալեքսեյ Կոլգան
* Երմոլայ՝ Ալեքսանդր Չուտկո
* Ագնյուշկա՝ Իրինա Կլաբուկովա

## Չեխովի պատմվածքներ
«Կինեմատոգրաֆիայի Չեխովը» փառատոնին ցուցադրել են «Ա. Պ. Չեխովի պատմցածքները» անիմացիոն շարքը, ֆիլմերը ներկայացնում էին հեղինակները։
* «Անօրինություն»՝ ռեժիսոր Նատալյա Մալգինա
* «Սպիտակ ճակատով շնիկը»՝ ռեժիսոր Սերգեյ Սերյոգին
* «Դատախազի որդին փրկում է թագավորին»՝ ռեժիսոր Օքսաննա Խոլոդովա
* «Քթակնոցով մարդը»՝ ռեժիսոր Պավել Սուխիխ

## Մրցանակներ
* Ռուսական անիմացիոն ֆիլմի 15-րդ բաց փառատոն Սուզդալում` մրցանակ «լավագույն մուլտիպլիկացիայի» համար
* Ռուսական կինոյի XVIII փառատոն «Պատուհան դեպի Եվրոպա» Վիբորգում` դիպլոմ «Դասական արվեստի հոգատար վերաբերմունքի» համար։
* «Լուսաշող հրեշտակ» VII Միջազգային բարեգործական կինոփառատոն՝ «Լավագույն անիմացիոն ֆիլմ» անվանակարգի երկրորդ մրցանակ։

## Քննադատական արձագանքներ

## Ծանոթագրություններ

## Արտաքին հղումներ
* 

Կատեգորիա:2010 մուլտֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Ռուսական մուլտֆիլմեր
Ֆադիլի

**Ֆադիլի** (), գյուղ Ելիզավետպոլի նահանգի Ելիզավետպոլի գավառում։ 1907 թվականին ունեցել է 126 տուն՝ մեծամասնությամբ հայեր։ Հիշատակվել է «Кавказский календарь» տեղեկատվական հրատարակությունում, 1909 թվականին։

## Աղբյուրներ
* 
* «Кавказский календарь», 1909, էջ 359

Կատեգորիա:Արևելյան Հայաստանի գյուղեր
Լայլա Պակալնինյա

**Լայլա Պակալնինյա**   (, ), լատվիացի կինոռեժիսոր և սցենարիստ։ Ավարտել է ՎԳԻԿ-Ը, 1991 թվականից սկսած նկարահանել է բազմաթիվ ֆիլմեր, մասնակցել է  «Արսենալ» կինոփառատոնին։  2003 թվականին ստացել է Մեծ Քրիստափ լավագույն լիամետրաժ խաղարկային ֆիլմ անվանակարգում Պիթոն (Pitons) կինոնկարի համար, 2007 թվականին նույն անվանակարգում՝ Ջուր (Ūdens) ֆիլմի համար։ Ամուսնացած է Յուրիս Պակալնինշի հետ։

## Կինոստեղծագործություններ
* Կոշիկ
Կոշիկ ֆիլմը մասնակցել է Բեռլինի կինոփառատոնին։ Երուսաղեմի կինոփառատոնին  ֆիլմը ցուցադրվեց տեղեկատվական ծրագրում։ 1998 թվականին մասնակցել է «Եվրասիա» առաջին միջազգային կինոփառատոնին, նույն թվականին ֆիլմը ցուցադրվել է  Կաննի կինոփառատոնում։   
* Ջուր
2006 թվականի փետրվարի 11-ից 15-ը Ջուրը կինոնկարը մասնակցել է Բեռլինի միջազգային կինոփառատոնի կարճամետրաժ ֆիլմերի մրցույթային ծրագրին։  2007 թվականին  ֆիլմը  «Լավագույն լիամետրաժ խաղարկային ֆիլմ» անվանակարգում ստացել է Մեծ Քրիստափ մրցանակ։   
* «33 գազանիկներ Սանտա – Կլաուսի համար»
2011 թվականին կինոնկարը ընդգրկվել է Ամստերդամի փաստավավերագրական ֆիլմերի մրցութային ծրագրում  (IDFA):
* «Թռչուններ»
2012 թվականին «Թռչուններ» ֆիլմը դարձավ այն երեք գեղարվեստական կինոնկարներից մեկը, որը ստացավ Հռոմի միջազգային կինոփառատոնի  CinemaXX ծրագրի մրցանակը։

## Ֆիլմագրություն
* Vela (1991)
* Doms (1991)
* Anna Ziemassvetki (1992)
* Baznica (1993)
* Pramis (1996)
* Pasts (1996)
* Ozols (1997)
* Kurpe (1998)
* Tusya (2000)
* Papa Gena (2001)
* Mostieties! (2001)
* Martins (2002)
* Pitons (2003)
* Visions of Europe (2004)
* Buss (2004)
* Leiputrija (2004)
* Teodors (2006)
* Udens (2006)
* Kilnieks (2006)
* Par dzimteniti (2008)

## Ծանոթագրություններ

## Արտաքին հղումներ
* Лайла Пакалниня: «Мне просто нравится делать кино» . Интервью «Нашей газете» (Швейцария)

Կատեգորիա:Լատիշ ռեժիսորներ
Կատեգորիա:Լատիշ սցենարիստներ
Կատեգորիա:Խորհրդային կինոռեժիսորներ
Բրդուճ

**Բրդուճ** (**, մոթալ**, «փաթաթած» ուտեստ, հիշատակվում է *բուռում*, *դուռում*, *բրդուջ*, *բրթունճ* և այլ անվանումներով), հայկական խոհանոցի ուտեստ՝ կազմված բարակ շերտով լավաշից կամ բուլկուց՝ իր մեջ փաթաթված միջուկով։

Բրդուճի միջուկն ամենից հաճախ բաղկացած է մսից, պանրից, եփած ձվից, կանաչուց, աղցանից, տարատեսակ համեմունքներից և այլն։ Միջուկի բաղադրիչները կարող են փոխվել, բայց ընդհանուր բաղադրիչներ են հանդիսանում աղի պանիրը և կանաչին։ Դասական բրդուճն իրենից ներկայացնում է բարակ, երկար խողովակ՝ լավաշի մեջ փաթաթված միջուկով, որը բռնում են երկու ձեռքով և ուտում են բաց ծայրից։ «Հայկական սնունդ. փաստեր, երևակայություններ և ֆոլկլոր» գրքի հեղինակները մատնանշում են հայկական բրդուճի և մեքսիկական բուրիտոյի նմանությունը։

[200px|մինի|ձախից|[Լավաշով բրդուճ՝ պանրի և կանաչու միջուկով:]]

Հայ լեզվաբանները «բրդուճ» բառն արտասանում են՝ ելնելով «բրդել, փշուր-փշուր անել, մանր կոտորել» բայից։ Եվս մեկ անվանում է «բուռում»-ը, որը նշանակում է «ձեռքում» (հայերեն «բուռ» բառից, որը նշանակում է ափ)։

## Տես նաև
* Բուրիտո
* Շաուրմա

## Ծանոթագրություններ

## Արտաքին հղումներ
* Հեռուստահաղորդում «Ուզում եմ իմանալ», Բրդուճ
* Տելեմիքս հեռուստառադիոկենտրոնի սյուժեն, քաղաք Ուսուիսկ

Կատեգորիա:Հայկական խմորեղեն
Բրեմենյան ավազակներ

**«Բրեմենյան ավազակներ»**, միջազգային պրոդյուսերությամբ ստեղծված ռուսական կատակերգական-արկածային անիմացիոն ֆիլմ, որը նկարահանել են Ալեքսեյ Լուկյանչիկովը և Սվյատոսլավ Ուշակովը Գրիմ եղբայրների «Բրեմենյան երաժիշտներ» հեքիաթի հիման վրա։ Ռուսաստանում վարձույթի է դուրս եկել 2016 թվականի նոյեմբերի 10-ին։ Նախագիծն իրականացվել է չորս երկրների (Ռուսաստան, Հունգարիա, Ուկրաինա, Հայաստան) համագործակցությամբ։

## Սյուժե
Մուլտֆիլմում պատմվում է ավազակ Տրուբին Գուդի մասին, որը հավատարիմ կենդանի-ընկերների՝ Գրեթխեն իշուկի, Զիգմունդ կատվի, Պետրուչչո աքլորի և Բասկերվիլ ցլաշան հետ չի հնազանդվում Թագավորության հանցագործ իշխանությանը, որտեղ արդեն վաղուց չկա թագավոր, սակայն խորամանակ և անկուշտ Նախարարն իշխում է երիտասարդ և դյուրահավատ Արքայադստեր անունից։

## Դերերի հնչյունավորում
Ֆիլմի հնչյունավորել են հետևյալ դերասանները.

Նատալյա Պոդոլսկայան հնչյունավորել է Արքայադստեր երգերը։

## Արտադրություն
2016 թվականի հոկտեմբերին «Բրեմենյան ավազակների» ուկրաինացի պրոդյուսեր Վլադիսլավ Ռյաշինը հայտարարել է, որ մուլտֆիլմը գտնվում է արտադրության ավարտական փուլում։ Նրա խոսքերով՝ ժապավենը նկարահանվել է Գրիմ եղբայրների «Բրեմենյան երաժիշտներ» հեքիաթի հիման վրա և ոչ մի ընդհանրություն չունի խորհրդային համանուն մուլտֆիլմի հետ։ Ռյաշինը նաև հավելել է, որ գլխավոր հերոսներին հնչյունավորելու են Պոտապը և Նաստյա Կամենսկիխը, սակայն 2016 թվականի նոյեմբերին հայտարարվել է, որ նրանց կհնչյունավորեն Նադեժդա Դորոֆեևան և Դմիտրի Տոդորյուկը։

## Թողարկում
«Բրեմենյան ավազակներ» մուլտֆիլմը Ռուսաստանում և ԱՊՀ երկրներում (բացի Ուկրաինայից) առաջին անգամ ցուցադրվել է 2016 թվականի նոյեմբերի 10-ին։ Անիմացիոն ժապավենը ցուցադրվել է 950 էկրանների՝ առաջին շաբաթ-կիրակիի ընթացքում վաստակելով մոտ 21 միլիոն ռուբլի։ Ռուսաստանում և ԱՊՀ երկրներում (բացի Ուկրաինայից) ընդհանուր դրամարկղային շահույթը կազմել է 37 միլիոն ռուբլի ($ 574 հազար)։

«Բրեմենյան ավազակներ» մուլտֆիլմը Ուկրաինայում առաջին անգամ ցուցադրվել է 2016 թվականի դեկտեմբերի 1-ին։ Մուլտֆիլմի հեռուստատեսային պրեմիերան տեղի է ունեցել «Նոր ալիքով» 2017 թվականի ապրիլի 1-ին։

## Ծանոթագրություններ

## Արտաքին հղումներ
* 
* 

Կատեգորիա:2016 մուլտֆիլմեր
Կատեգորիա:Ռուսական մուլտֆիլմեր
Կատեգորիա:Հունգարական մուլտֆիլմեր
Կատեգորիա:Ուկրաինական մուլտֆիլմեր
Կատեգորիա:Հայկական մուլտֆիլմեր
Կատեգորիա:Ռուսական երաժշտական ֆիլմեր
Կատեգորիա:Ռուսական կինոկատակերգություններ
Պալաս-հոթել (Դոնի Ռոստով)

**Պալաս-հոթել** (), հինգհարկանի հինավուրց շենք Ռուսաստանի Դոնի Ռոստով քաղաքում։ XVIII դարի ճարտարապետության հուշարձան է։

*Շենքի հասցեն`* Դոնի Ռոստով, Բուդյոննու պողոտա, տուն 43/53։

## Պատմություն
Դոնի Ռոստովի Բուդյոննու պողոտայի և Պուշկինի փողոցի անկյունում 1880-ական թվականներին կառուցվել է եռահարկ շենք Կուշնարյովի ծխախոտի ֆաբրիկայի համար։ 1914 թվականին «Ե. Ս. Կուշնյարովի ընկերակցությունը» Ասլանիդիի ծխախոտի ֆաբրիկայի հետ միանում է Ասմոլովի ծխախոտի ֆաբրիկային, որը գտնվում էր Կազանսկի (Գազետնի) նրբանցքում, իսկ Բուդյոննու պողոտայում գտնվող շենքը  1914-1915 թվականներին վերակառուցվում է ամպիր ոճով հայ ճարտարապետ Հարություն Զաքիևի նախագծով։

Վերակառուցումից հետո շենքում եղել է 1-ին դասի հյուրանոց։ Այն ուներ շուրջ 70 երկ- և երեքտեղանոց համարներ, մեծ ճաշասրահ, որի կենտրոնում շատրվան էր։ Ճաշասրահի կողային պատի մոտ գտնվում էր երաժշտախմբի խեցեփեղկը։ Ճաշասրահի մուտքի մոտ ձկներով ակվարիում էր. այդ ձուկը մտնում էր ռեստորանի ճաշացուցակի մեջ։ Ակվարիումի մակերեսը 8 քառակուսի մետր էր։
աջից|մինի|240x240փքս|Դոնի Ռոստով. Կուշնարյովի ծխախոտի ֆաբրիկայի շենքը
Ճաշասրահի պատերը ներկված էին բաց կրեմագույն։ Երկայնակի և լայնակի պատերից մեկին կից առանձին ճաշասենյակներ էին։ Ճաշասենյակները միանում էին ճաշասրահին ելուններով կամարների շարքով։ Ճաշասրահը նախատեսված էր 800 այցելուների համար։

1914 թվականի օգոստոսին «Պալաս-հոթել» պերճաշուք հյուրանոցում ընտանիքի և թագաժառանգի հետ կանգ է առել Նիկոլայ II կայսրը։ Նրանք ձիակառքերով Կովկասից մեկնում էին Մոսկվա։

1918 թվականի մարտի 23-ից մայիսի 4-ը «Պալաս-հոթելում» տեղակայվել էր Դոնի խորհրդային հանրապետության կառավարությունը Դոնի հեղափոխական կազակության ղեկավարներ Ֆ. Գ. Պոդտելկովի և Մ. Վ. Կրիվոշլիկովի գլխավորությամբ։

Սպիտակ զորքերի կողմից Ռոստովը 1918 թվականի մայիսին գրավելուց հետո այստեղ կրկին գործել է հյուրանոցը։

1919 թվականի հունիսի 13-ին հյուրանոցի նախասրահում սպանվեց Կուբանի ռադայի նախագահ կոռնետ Նիկոլայ Ռյաբովոլը, որը հանդես էր գալիս Կուբանի անկախության ու Ռուսաստանից անջատման և հետագայում քաղաքացիական պատերազմին մասնակցելուց հրաժարվելու օգտին։ Սպայական համազգեստով մարդասպանը երկու անգամ կրակել է նրա թիկունքին և փախել ավտոմեքենայով։

1920 թվականին հյուրանոցում տեղակայված էր Առաջին հեծելազորային բանակի շտաբը, իսկ ավելի ուշ այնտեղ գտնվել է Հյուսիսկովկասյան ռազմական օկրուգի շտաբը։

Ներկայում շենքը վերակառուցվել է, ավելացվել է երկու հարկ։ Այժմ շենքում տեղակայված են Ռուսաստանի Դաշնության Պաշտպանության նախարարության «Իրավական օժանդակության հարավային տեղական վարչություն» դաշնային պետական հաստատությունը, «Հյուսիսային Կովկասի ռազմական օկրուգի շտաբ» «Դաշնային պետական ինստիտուտի» դաշնային պետական հաստատության կապի վարչությունը և այլ կազմակերպություններ։

## Արտաքին հղումներ
* Столица Белого движения .
* Палас-отель

## Նշումներ

Կատեգորիա:Դոնի Ռոստովի շենքեր և կառույցներ
Կատեգորիա:Դոնի Ռոստովի տեսարժան վայրեր
Ալեսկեր Ալեքպերով

**Ալեսկեր Հաջիաղա օղլի Ալեքպերով** (, ), թատրոնի և կինոյի ադրբեջանցի դերասան, ԽՍՀՄ ժողովրդական արտիստ (1961);

## Կենսագրություն
150px|thumb|left|Ալեսկեր Ալեքպերովը Ֆաթալի խանի դերում
150px|thumb|right|Փոստային նամականիշ (2010)
Ալեսկեր Ալեքպերովը ծնվել է 1910 թվականի մարտի 26-ին Բաքվում։ Երբ դպրոցում սովորելիս նա սկսեց գնալ դրամա ասոցիացիան։ 1927-1930 թվականներին սովորել է Բաքվի թատրոնի քոլեջում։ Այնուհետև աշխատել է Թուրքական աշխատավորական թատրոնում։ Այդ տարիներին նա ամուսնացավ դերասանուհի Հոքյումա Ղուրբանովային։ Երբ 1933 թվականին Բաքվի թուրքական աշխատողների թատրոնը տեղափոխվեց Գանձակ, երիտասարդ ընտանիքը տեղափոխվել է նաև Բաքուից դեպի Գանձակ։ Սակայն նրանց ընտանիքը քանդվեց։ Մի քանի տարի աշխատել է Ադրբեջանի Թբիլիսիի թատրոնում, Կիրովաբադի թատրոնում։ 1933 թվականից աշխատել է ակադեմիական դրամատիկական թատրոնում։

1961 թվականին արժանացել է ԽՍՀՄ ժողովրդական արտիստի կոչմանը։

Ալեսկեր Ալեքպերովը մահացավ 1963 թվականի հունվարի 31-ին։

## Ծանոթագրություններ

## Արտաքին հղումներ
* ժողովրդական արտիստ Ալեսկեր Ալեքպերով
* Ֆիլմ `Ալեսկեր Ալեքպերովի մասին

Կատեգորիա:Ադրբեջանցի դերասաններ
Կատեգորիա:Անձինք նամականիշերի վրա
«Ռոստովէներգոյի» շենք

**«Ռոստովէներգոյի» շենք** (), վարչական շենք Ռուսաստանի Դոնի Ռոստով քաղաքում, որտեղ տեղակայված են Ռոստովի մարզի մի քանի խոշոր ընկերություններ։ Կառուցվել է 1952 թվականին ճարտարապետ Լև Էբերգի նախագծով։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։ Գտնվում է Բոլշայա Սադովա փողոց, 49/42 հասցեով։

## Պատմություն
Ներկայիս շենքի տեղում նախկինում եղել է քառահարկ շենք, որը քանդվել է Հայրենական մեծ պատերազմի ժամանակ։ «Ռոստովէներգոյի» ներկայիս շենքը կառուցվել է 1952 թվականին ճարտարապետ Լև Լեոնիդովիչ Էբերգի նախագծով՝ քաղաքի հետպատերազմյան վերակառուցման ընթացքում։

Ռոստովի մարզի մշակույթի նախարարության 2015 թվականի դեկտեմբերի 14-ի թիվ 488 հրամանով «Ռոստովէներգոյի» շենքը ճանաչվել է մշակութային ժառանգության տարածաշրջանային նշանակության օբյեկտ։ 2010-ական թվականներին շենքի մաշվածության աստիճանը հասել էր 35 տոկոսի, ինչի պատճառով 2016 թվականին սկսվեց վերականգնումը։ Աշխատանքները նախատեսել էին ավարտել մինչև 2018 թվականի ֆուտբոլի Աշխարհի առաջնության մեկնարկը։

## Ճարտարապետություն
«Ռոստովէներգոյի» շենքը կառուցվել է խորհրդային նեոդասականության ոգով։ Հիմնական և կողմնային ճակատների ձևավորման մեջ նկատվում են իտալական Վերածննդի տարրեր։ Միջանցքային տիպի L-աձև շենքն ունի 5 հարկ։ Գլխավոր և կողմնային ճակատները երկու հարկի բարձրությամբ զարդարված են խոշոր կոպիտ սվաղով։ Բոլշայա Սադովայա փողոցին նայող հիմնական ճակատի կենտրոնական հատվածն ընդգծվում է երկու առաջին հարկերի բարձրությամբ կեղծ կամարաշարով, 3-րդ, 4-րդ և 5-րդ հարկերում խորշապատշգամբներով և պսակվում է ձեղնահարկի լուսամուտ ունեցող աստիճանավոր ատտիկոսով։ 3-րդ և 4-րդ հարկերի խորշապատշգամբները զարդարված են որմնասյուներով, 5-րդ հարկի դուրս ցցված պատշգամբով խորշապատշգամբը զարդարված է կիսաշրջանաձև կենտրոնական կամարով։

Հարդարելիս օգտագործվել է ծեփածո և սվաղային դեկոր։ Երկրորդ հարկի պատուհանների տակ տեղադրված են խորհրդային խորհրդանիշներով մեդալիոններ։ Երրորդ հարկի պատուհանները զարդարված են բազմապրոֆիլ երեսկալներով և կողպեքային քարերով։ Ճակատների հորիզոնական բաժանումն ընդգծվում է լայն պրոֆիլավորված գոտիով։ Շենքի կլորացված անկյունը պսակված է ծեփածո անվանագիր ունեցող կլորացրած ճակտոնով։

## Գտնվելու վայր
«Ռոստովէներգոյի» շենքը գտնվում է Դոնի Ռոստով քաղաքի Լենինյան շրջանում՝ քաղաքի վարչական շենքի դիմաց (Բոլշայա Սադովայա, 49 / Սեմաշկոյի փողոց, 42)։ Հասնել կարելի է ավտոբուսով (թիվ 3, 3ա, 7, 67, 33, 70, 80), տրոլեյբուսով (թիվ 1, 2, 9, 22), «Սեմաշկո (Բոլշայա Սադովայա փողոց)» կանգառ։

## Նշումներ

Կատեգորիա:1952 հիմնադրումներ
Կատեգորիա:Դոնի Ռոստովի շենքեր և կառույցներ
Ագռավը և աղվեսը, կկուն և աքաղաղը

**«Ագռավը և աղվեսը, կկուն և աքաղաղը»** (), խորհրդային նկարված մուլտիպլիկացիոն ֆիլմ՝ ստեղծված «Սոյուզմուլտֆիլմ» կինոստուդիայում 1953 թվականին։ Իվան Կռիլովի «Ագռավն ու աղվեսը» և «Կկուն ու աքաղաղը» առակների էկրանավորումն է, որ նկարահանել է ռեժիսոր Իվան Ակսենչուկը, և այն դարձել է նրա առաջին ինքնուրույն աշխատանքը։

## Սյուժե
Մի անգամ ագռավն ինչ-որ տեղից գտնում է պանրի կտոր։ Նա թառում է եղևնու վրա և ուզում է նախաճաշել, սակայն մտքերի մեջ է ընկնում։ Մոտակայքով անցնող խաբեբա աղվեսն առնում է համեղ խորտիկի հոտն ու մոտ գնում։ Զուրկ չլինելով խելքից՝ աղվեսը մտածում է խորամանկ պլան։ Նա սկսում է գովաբանել թռչունին՝ հիշելով նրա բոլոր արժանիքները։ Իսկ գլխավոր հաղթաթուղթը թողնում է վերջում՝ ագռավին խնդրելով երգել իր քաղցր ձայնով։ Չդիմանալով աղվեսի քծնանքին՝ ագռավն ամբողջ կոկորդով մեկ կռռում է։ Պանիրն ընկնում է, աղվեսը վերցնում է այն ու փախչում, իսկ ագռավը մնում է դատարկաձեռն։

Մուլտֆիլմի պատումը շարունակում են ևս երկու ինքնասիրահարված կերպարներ։ Բակում հանդիպում են աքաղաղն ու կկուն։ Լսելով միմյանց երգեցողությունը՝ նրանք ձեռնամուխ են լինում հերթով մեկը մյուսին գովաբանելուն։ Նոր ծանոթների՝ ինքնասիրությունը շոյող խոսքերն անվերջ դուրս են հորդում, իսկ շրջապատողները կամացուկ ծիծաղում են նրանց վրա։ Յուրաքանչյուրն ասում էր այն, ինչ ուզում էր լսել մյուսից իր վերաբերյալ, սակայն ոչ մեկը չէր ընդունում մյուսների կողմից իր վեաբերյալ ասված քննադատական խոսքերը։

## Ստեղծողներ

* Ստեղծողները նշված են ըստ մուլտֆիլմի տիտրերի։

## Հետաքրքիր փաստ
* Նախաբանն ու սկզբի տիտրերը ցուցադրվում են Իվան Կռիլովի առակների ժողովածուի գրքի ֆոնին, որտեղ ներկայացվում է նաև գրողի հուշարձանի նկարը։

## Վերահրատարակություն
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում. 
* *«Աղվես Պատրիկեևնա» ()*, տարածող՝ «Союз», DVD, սկավառակում ընդգրկված մուլտֆիլմեր՝
«Աղվես Պատրիկեևնա» (1982), «Շինարար աղվեսը» (, 1950), «Ներկված աղվեսը» (, 1953), «Աղվեսն ու գայլը» (, 1958), «Աղվեսն ու նապաստակը» (, 1973), «Պոչեր» (, 1966), «Ագռավը և աղվեսը, կկուն և աքաղաղը» (, 1953), «Պոյգան ու աղվեսը» (, 1978),
* *«Առակների աշխարհում» )*, DVD, տարածող՝ «Крупный план», սկավառակում ընդգրկված մուլտֆիլմեր՝
«Քառյակ» (, 1947), «Փիղը և մրջյունը» (, 1948), «Կկուն և սարյակը» (, 1949), «Առյուծն ու նապաստակը» (, 1949), «Պոլկան ու Շավկան» (, 1949), «Շինարար աղվեսը» (, 1950), «Ագռավը և աղվեսը, կկուն և աքաղաղը» (, 1953), «Ծխամորճն ու արջը» (, 1955), «Ճպուռն ու մրջյունը» (, 1935), «Առակների աշխարհում» (, 1973)։

## Ծանոթագրություններ

## Արտաքին հղումներ
* 
* 
* 
* 

Կատեգորիա:1953 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ակսենչուկի մուլտֆիլմեր
Կատեգորիա:Իվան Կռիլովի առակների էկրանավորումներ
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր աղվեսների մասին
Ցերեկ և գիշեր (մուլտֆիլմ)

**Ցերեկ և Գիշեր** (), ամերիկյան կարճամետրաժ մուլտֆիլմ, նկարահանվել է Պիքսար ստուդիայի կողմից 2010 թվականին և ցուցադրվել է «Խաղալիքների պատմությունը։ Մեծ փախուստ» լիամետրաժ մուլտֆիլմի ցուցադրությունից առաջ։ Ռեժիսորը Թեդի Նյուտոնն է։ Առաջադրվել է Օսկար մրցանակի լավագույն կարճամետրաժ անիմացիոն ֆիլմ անվանակարգում, սակայն մրցանակն ստացել է «Կորած իրը»։

Ի տարբերություն Պիքսարի այլ կարճամետրաժ ֆիլմերի, այս անիմացիան իր մեջ պարունակում է 2D և 3D տարրեր։ «Դեպի վերև» ֆիլմի բեմադրող նկարիչ Դոն Շանկը կարծում է, որ «այն նման չէ նախկինում Պիքսարի կողմից ստեղծած որևէ այլ արտադրանքի»։ Սա Պիքսարի երկորդ մուլտֆիլմն է, որում օգտագործվել է 2D գրաֆիկա (առաջինը «Քո ընկերն առնետ է» ֆիլմն է)։

## Սյուժե
Ֆիլմը պատմում է Ցերեկվա և Գիշերվա հանդիպման մասին։ Սկզբում երկուսն էլ իրար անվստահությամբ են վերաբերվում, սակայն ավելի ուշ նկատում են միմյանց դրական հատկանիշները և դառնում են ընկերներ։

## Օգտագործված ձայներ
Բացի շրջակա միջավայրի ձայներից (բնության, թռչող ինքնաթիռների և այլ ձայներից) մուլտֆիլմում արտասանված միակ բառերը հատվածներ են ռադիոելույթից։ Ռադիոհեռարձակումը մուլտֆիլմում վերցված է ոգեշնչող հռետոր դոկտոր Վայն Դայերի դասախոսությունից։   
Ռեժիսոր Թեդի Նյուտոնը հիշում է, թե ինչպես էր ինքը երիտասարդ տարիքում լսում նրա ձայնագրությունները, և որոշում է ֆիլմում մի հատված մտցնել դրանից։ Ավելի ուշ ձայնագրությունը փոխարինվում է ջութակի երաժշտությամբ։  
Ռուսաստանում մուլտֆիլմը հնչյունավորել է Ստանիսլավ Կոնցևիչը։ Ուկրաիներեն թարգմանությամբ ֆիլմը հնչյունավորել է հայտնի քաղաքական գործիչ  
Արսենի Յացենյուկը։

## Ծանոթագրություններ

## Արտաքին հղումներ
* '''Day & Night''' Pixar-ի կայքում 

Կատեգորիա:2010 ֆիլմեր
Կատեգորիա:2010-ականների անգլերեն ֆիլմեր
Կատեգորիա:Pixar-ի մուլտֆիլմեր
Կատեգորիա:Ամերիկյան ֆիլմեր
Օղալար

**Օղալար**, լեռ Հայկական լեռնաշխարհում, Հայկական Պար լեօնաշղթայի արևմտյան հսոովածտմ։ Այծպտկունք լեռնագագաթի հետ կագմում է ջրբաժան գիծ Արևմտյան Եփրատ և Արաքս գետերի միջև։

## Ծանոթագրություններ

Կատեգորիա:Էրզրումի մարզի լեռներ
Կատեգորիա:Հայկական Պար